Title: Tündérösvény
Description: A ​mén nemzetségek jurtafalvait gonosz szellemek látogatják, állataikat tizedelik, vadászaikat fenyegetik, s ellenük a sámánok ereje már mit sem ér: nem tudják elpusztítani, de még csak megállítani sem őket. Az Ágos nembeli Vajk éppen ezért feladatául kapja, hogy keresse fel az Aranybirodalom nagyhatalmú mágusait, égieket szolgáló főpapjait, és kérjen segítséget tőlük.
Vajk lóra kap bátor harcosaival, és hetekig tartó út után megpillantja az Aranybirodalom valaha gazdag városainak falait, tornyait. Sosem látott pompa fogadja, aranyló díszek, oszlopos paloták, városi tavak és zuhatagok. Ám a hanyatlás már itt is elkezdődött, kicsinyes emberi torzsalkodások, hatalmi harcok ingatják meg a békét.
Vajk segítséget kér, de azon veszi észre magát, hogy főpapok és szolgálók mind-mind elkötelezettséget várnak tőle. A férfi akár ezt is vállalná, amikor egy szemvillanás alatt megfordul körülötte a világ: egy különös pillanatban megpillantja Bau papnőinek legfőbbikét, és szerelmes…